**ANEXA la HCL nr.35/03.11.2016**

**REGULAMENTUL LOCAL**

**Referitor la implicarea publicului in elaborarea sau revizuirea planurilor de amenajare a teritoriului si de urbanism**

**1.** – Prezentul Regulament Local stabileste componentele obligatorii ale informarii si consultarii publicului care se aplica in cadrul proceselor de elaborare sau revizuire a planurilor de urbanism si de amenajare a teritoriului, in conformitate cu art. 61 din Legea nr. 350/2001 privind amenajarea teritoriului si urbanismul, cu modificarile si completarile ulterioare.

**2.** - Prezentul Regulament Local se adreseaza tuturor initiatorilor, elaboratorilor si avizatorilor de planuri de urbanism si de amenajare a teritoriului, precum si tuturor factorilor de decizie din domeniu si se aplica tuturor categoriilor de planuri de urbanism si de amenajare a teritoriului, prevazute de lege.

**3**. - Informarea si consultarea publicului se efectueaza in toate fazele proceselor de elaborare sau actualizare a planurilor de urbanism si de amenajare a teritoriului si este parte integranta a procedurii de initiere, elaborare, avizare si aprobare a documentatiilor de urbanism si amenajare a teritoriului.

**4.** - Informarea si consultarea publicului se fac obligatoriu in urmatoarele etape din cadrul procesului de elaborare sau revizuire a planurilor de urbanism sau amenajare a teritoriului:

a) etapa pregatitoare - anuntarea intentiei de elaborare;

b) etapa de documentare si elaborare a studiilor de fundamentare;

c) etapa elaborarii propunerilor ce vor fi supuse procesului de avizare;

d) elaborarea propunerii finale, care include toate observatiile avizatorilor si care se supune procedurii de transparenta decizionala.

**5.**- (a) Pentru toate documentatiile de urbanism si amenajare a teritoriului prevazute de lege, pentru care se aplica prezenta metodologie, procesul de informare si consultare a publicului se finalizeaza cu raportul informarii si consultarii publicului, raport ce se supune atentiei autoritatilor administratiei publice responsabile cu aprobarea planului, impreuna cu documentatia completa.

(b) Raportul informarii si consultarii publicului fundamenteaza decizia autoritatilor administratiei publice responsabile cu aprobarea sau respingerea planului propus, in vederea respectarii principiilor de dezvoltare urbana durabila si asigurarii interesului general.

(c) In baza raportului informarii si consultarii publicului, Consiliul Local al comunei Sâniob poate solicita modificarea si completarea documentatiei de urbanism supuse aprobarii.

(d) In exercitarea controlului de legalitate referitor la hotararile Consiliul Local al comunei Sâniob privind aprobarea documentatiilor de urbanism sau amenajare a teritoriului, prefectul are obligatia sa verifice respectarea prevederilor prezentei metodologii, iar in cazul nerespectarii sa le atace in fata instantei de contencios administrativ in conformitate cu prevederile legislatiei in vigoare.

**6**. - Informarea si consultarea publicului in etapa aprobarii fiecarei categorii de plan in parte se face conform Legii nr. 52/2003 privind transparenta decizionala in administratia publica, cu completarile ulterioare, si conform Legii nr. 544/2001 privind liberul acces la informatiile de interes public, cu modificarile si completarile ulterioare.

**Pentru indeplinirea acestor responsabilitati, autoritatile administratiei publice locale vor organiza la sediul Primariei comunei Sâniob un spatiu permanent pe afisierul Primariei, dedicat schimbului de informatii cu privire la activitatea de urbanism si amenajare a teritoriului.**

***a) Structura sau persoanele cu atributii in coordonarea informarii si consultarii publicului pentru documentatiile de urbanism si/sau amenajare a teritoriului sunt urmatoarele:***

***-dl. Kuin Nagy Lorant, functionar public cu atributii de urbanism;***

***-dl.Zatyko Jacint, viceprimar al comunei Saniob.***

***b) modalitatile de finantare a activitatilor de informare si consultare: din bugetul Consiliului Local al comunei Sâniob.***

Persoana responsabila cu informarea si consultarea publicului are urmatoarele atributii:

a) coordoneaza redactarea documentului de planificare a procesului de participare a publicului, pe baza Regulamentului local adoptat si in functie de complexitatea planului de urbanism sau amenajare a teritoriului;

b) raspunde de redactarea cerintelor specifice care vor fi incluse in documentele de selectare si desemnare a elaboratorului pentru documentatiile de urbanism si amenajare a teritoriului initiate de autoritatile administratiei publice locale;

c) raspunde de redactarea propunerilor de cerinte specifice necesar a fi incluse in avizul prealabil de oportunitate pentru documentatiile de urbanism initiate de investitori privati, persoane fizice sau juridice;

d) gestioneaza activitatile de informare si consultare a publicului pe tot parcursul documentatiei, pana la aprobare;

e) este persoana de contact din partea administratiei publice locale pentru activitatile de informare si consultare a publicului in privinta proiectului respectiv.

In functie de complexitatea planului de urbanism sau amenajare a teritoriului, persoana

responsabila cu informarea si consultarea publicului poate fi sprijinita in indeplinirea atributiilor sale de catre un grup de lucru permanent, format din reprezentanti ai administratiei publice locale, ai mediului de afaceri si ai societatii civile, precum si din reprezentanti ai cetatenilor, conform Regulamentului local adoptat.

**7.** - Documentul de planificare a procesului de informare si consultare a publicului in baza caruia se desfasoara procesul de participare trebuie sa cuprinda cel putin urmatoarele informatii:

a) identificarea partilor interesate, persoane fizice sau juridice, institutii publice care pot fi afectate de prevederile propuse prin planul de urbanism sau amenajare a teritoriului;

b) modalitatea prin care vor fi anuntati cei interesati si cei potential afectati referitor la initierea procesului de elaborare a planului de urbanism sau amenajare a teritoriului si de schimbarile propuse;

c) modalitatea prin care li se va oferi ocazia celor afectati sau interesati de a discuta propunerea cu initiatorul si proiectantul si de a-si exprima rezerve, a formula observatii sau a sesiza probleme legate de propunerile din planul de urbanism sau amenajare a teritoriului, inainte de supunerea spre avizare autoritatilor competente;

d) calendarul propus de initiator pentru indeplinirea obligatiilor de informare si consultare a publicului;

e) datele de contact ale reprezentantului proiectantului, responsabil cu informarea si consultarea publicului.

**8.** - Raportul informarii si consultarii publicului, care fundamenteaza decizia consiliului local de adoptare sau neadoptare a planului de urbanism sau amenajare a teritoriului, va cuprinde cel putin urmatoarele informatii:

**a)** detalii privind tehnicile si metodele utilizate de solicitant pentru a informa si a consulta publicul, inclusiv:

1. datele si locurile tuturor intalnirilor la care cetatenii au fost invitati sa dezbata propunerea solicitantului;

2. continutul, datele de transmitere prin posta si numarul trimiterilor postale, inclusiv scrisori, invitatii la intalniri, buletine informative si alte publicatii;

3. localizarea rezidentilor, proprietarilor si partilor interesate care au primit notificari, buletine informative sau alte materiale scrise;

4. numarul persoanelor care au participat la acest proces;

**b) un rezumat al problemelor, observatiilor si rezervelor exprimate de public pe parcursul procesului de informare si consultare**, inclusiv:

1. modul in care solicitantul a rezolvat, intentioneaza sa rezolve sau se va ocupa de problemele, observatiile si rezervele exprimate de public;

2. probleme, observatii si rezerve pe care initiatorul planului de urbanism sau amenajare a teritoriului nu poate sau nu e dispus sa le rezolve, impreuna cu motivatia acestui lucru;

3. orice alte informatii considerate necesare pentru a sustine preluarea sau nepreluarea propunerilor.

**9.** - Raportul consultarii, insotit de punctul de vedere al structurii de specialitate din cadrul autoritatii publice locale, se prezinta Consiliului Local al comunei Sâniob spre insusire sau respingere. In vederea fundamentarii tehnice a deciziei, autoritatile administratiei publice locale pot solicita opinia unor experti atestati sau asociatii profesionale din domeniu.

**10.** - La solicitarea anumitor categorii de beneficiari, in conformitate cu prevederile art. 61 lit. (e) din Legea nr. 448/2006 privind protectia si promovarea drepturilor persoanelor cu handicap, republicata, cu modificarile si completarile ulterioare, autoritatile publice, in vederea asigurarii egalitatii de sanse si tratament, sunt obligate sa puna la dispozitie materiale si documente in formate alternative si sa insoteasca cu explicatii verbale detaliate schitele grafice expuse in spatiile special amenajate pentru consultarea publica.

**Etape metodologice diferentiate pe categorii de planuri de amenajare a teritoriului si de urbanism**

***SECTIUNEA 1***

***Planuri de amenajare a teritoriului - PAT***

**1. Implicarea publicului in etapa pregatitoare**

**11.** - Autoritatea administratiei publice initiatoare a PAT are obligatia sa informeze publicul interesat, inclusiv autoritatea competenta cu protectia mediului, cu privire la intentia de elaborare a PAT si la obiectivele acestuia.

**12**. - Elementele incluse in documentatia necesara atribuirii serviciilor de elaborare a PAT privind obiectivele principale, aspectele si prevederile principale ce urmeaza a fi abordate, precum si procedurile specifice de informare si consultare a publicului pe parcursul elaborarii PAT se redacteaza cu sprijinul unui grup de lucru cu rol consultativ, din care fac parte:

a) in cazul PAT interorasenesc sau intercomunal, frontalier, metropolitan, periurban al principalelor municipii si orase - responsabilul de proiect, responsabilul cu informarea si consultarea publicului, reprezentanti ai administratiilor publice din zona de studiu, reprezentanti ai directiilor relevante din MDRT, reprezentanti ai altor institutii/organisme interesate de la nivel central, regional, judetean sau local;

b) in cazul PAT judetean - responsabilul de proiect, reprezentanti ai administratiilor publice locale din zona de studiu si din judetele limitrofe, reprezentanti ai directiilor relevante din MDRT, reprezentanti ai altor institutii/organisme interesate de la nivel central, regional, judetean sau local.

**13. -**(1) Metodele si tehnicile de informare si consultare a publicului aplicabile pe parcursul elaborarii respectivului PAT se stabilesc in concordanta cu Regulamentul local, cu cerintele ce deriva din obiectivele propuse, complexitatea propunerilor PAT, impactul estimat al acestuia, precum si in concordanta cu prevederile referitoare la procedura de realizare a evaluarii de mediu pentru planuri si programe.

(2) Documentele necesare atribuirii serviciilor de elaborare a PAT includ in mod clar obligatiile ce deriva din derularea activitatilor impuse de procedurile de informare si consultare a publicului.

**2. Implicarea publicului in etapa de documentare si elaborare a studiilor de fundamentare**

**14.** -(1) In etapa elaborarii studiilor de fundamentare a propunerilor, cerintele si optiunile publicului legate de dezvoltarea teritoriala sunt obtinute de catre autoritatea administratiei publice locale initiatoare a PAT cel putin prin metode de cercetare sociologica relevante pentru obiectivele propuse.

(2) Cercetarea sociologica se efectueaza de catre persoane specializate in pregatirea, derularea si analizarea rezultatelor metodelor corespunzatoare, atestate conform legii in privinta elaborarii documentatiilor de urbanism si amenajare a teritoriului.

(3) In cazul in care sunt identificate analize ale optiunilor publicului deja realizate si care raspund cerintelor si obiectivelor enuntate prin procedurile specifice de informare si consultare a publicului, acestea sunt mentionate si luate in considerare.

**3. Implicarea publicului in etapa elaborarii propunerilor**

**15. -** (1) Pe parcursul elaborarii propunerilor se va realiza consultarea factorilor interesati concomitent asupra evolutiei propunerilor si asupra evaluarii de mediu a alternativelor si determinarii optiunii preferate, astfel incat sa fie preintampinate eventuale dezacorduri sau contestari.

(2) Informarea si consultarea publicului pentru PAT vor fi organizate in corelare cu cele prevazute de legislatia de mediu, prin colaborarea cu autoritatile responsabile cu protectia mediului.

**16.** - Informarea si consultarea publicului cu privire la propunerile elaborate se fac astfel:

a) autoritatea administratiei publice initiatoare a PAT informeaza publicul simultan prin urmatoarele activitati:

1. publica in mass-media de doua ori, la interval de 3 zile calendaristice, si pe propria pagina de internet anuntul cu privire la: finalizarea propunerilor preliminare, precum si posibilitatea, modul si perioada, locul si orarul in care se pot consulta documentele si transmite observatii in termen de maximum 30 de zile calendaristice de la data ultimului anunt;

2. afiseaza, pe toata perioada consultarilor, pe propria pagina de internet, la sediul propriu si in alte locuri special amenajate, datele si reprezentarile grafice succinte ale propunerilor preliminare si ale anuntului publicat in mass-media;

3. trimite in scris catre autoritatile administratiei publice locale afectate de propunerile PAT, organismele regionale si autoritatile de la nivel central direct interesate, precum si catre alti factori interesati identificati, anuntul publicat in mass-media, cu cel putin 15 zile inainte de data dezbaterii publice;

b) autoritatea administratiei publice initiatoare a PAT consulta publicul asupra propunerilor preliminare prin cel putin urmatoarele activitati:

1. pune la dispozitia publicului, pentru consultare, prima versiune a PAT, precum si explicatii si reprezentari grafice succinte ale propunerilor preliminare pe durata a cel putin 20 de zile;

2. expune materialele grafice, cu explicatii in care utilizeaza un limbaj nontehnic, pe durata a cel putin 20 de zile, intr-un spatiu special amenajat si cu posibilitatea colectarii observatiilor cetatenilor;

3. pregateste, organizeaza si conduce o dezbatere publica cu privire la propunerile preliminare, inclusiv in privinta evaluarii impactului acestora asupra mediului;

c) autoritatea administratiei publice initiatoare a PAT informeaza publicul cu privire la rezultatele consultarii prin publicarea pe site-ul propriu si la sediul sau in spatiul dedicat informarii si consultarii publicului a observatiilor si sugestiilor publicului asupra propunerilor preliminare si a raspunsului la acestea, in termen de maximum 15 zile de la data dezbaterii publice.

**4. Implicarea publicului in etapa aprobarii planului**

**17.** - In vederea aprobarii PAT, autoritatea administratiei publice initiatoare a planului asigura elaborarea raportului informarii si consultarii publicului. Acest raport, insotit de punctul de vedere tehnic al structurii de specialitate din cadrul autoritatii publice locale, se prezinta Consiliului Judetean competente cu aprobarea planului, spre insusire sau respingere. In vederea fundamentarii tehnice a deciziei, autoritatile administratiei publice pot solicita opinia unor experti atestati sau a unor asociatii profesionale din domeniu.

**5. Implicarea publicului in monitorizarea implementarii PAT**

**18.** - Anual, autoritatile administratiei publice vor face publice modalitatile privind aplicarea prevederilor PAT si stadiul de aplicare.

***SECTIUNEA a 2-a***

***Planul urbanistic general (PUG) si regulamentul local de urbanism (RLU) aferent acestuia***

**1. Implicarea publicului in etapa pregatitoare**

(1) Autoritatile administratiei publice locale initiatoare informeaza publicul cu privire la intentia de elaborare sau de revizuire a PUG, inainte de elaborarea documentelor necesare procedurii de atribuire a serviciilor de elaborare a planului.

(2) Informarea cu privire la intentia de elaborare a PUG se face simultan, prin urmatoarele metode:

a) anunturi afisate la sediul autoritatii publice in spatiile accesibile tuturor cetatenilor;

b) anunt cu vizibilitate imediata publicat pe pagina proprie de internet si in publicatia proprie daca exista.

(3) Anunturile prevazute la alin. (2) vor cuprinde in mod obligatoriu cel putin urmatoarele:

a) prezentarea succinta a argumentarii intentiei de elaborare/revizuire a PUG si a obiectivelor PUG;

b) numele si datele de contact ale persoanei responsabile cu informarea si consultarea publicului, catre care pot fi transmise comentarii, observatii si propuneri;

c) perioada, de maximum 25 de zile de la data aducerii la cunostinta publicului a intentiei, in care pot fi transmise comentarii, observatii si propuneri sau exprimate nevoi;

d) modul in care va fi pus la dispozitia publicului raspunsul la observatiile transmise in aceasta perioada.

(4) Anunturile publicate pe pagina proprie de internet si cele afisate trebuie mentinute pe toata perioada in care pot fi transmise observatii si propuneri.

(5) Autoritatea administratiei publice locale initiatoare poate aduce la cunostinta publicului intentia sa de elaborare sau revizuire a PUG si prin anunturi publicate in presa locala, cel putin doua anunturi publicate la interval de minimum 3 zile, panouri amplasate pe domeniul public, emisiuni la statii de radio si televiziune, conferinte, afise, interviuri, organizarea unor evenimente si/sau expozitii cu harti, planuri, schite, tabele, grafice, orice alte materiale.

**19.** - Autoritatile administratiei publice locale primesc de la public observatii, sugestii sau propuneri cu privire la intentia de elaborare sau revizuire a PUG si la informatiile furnizate prin anunt si pun la dispozitia publicului sinteza acestora si argumentatia preluarii sau nepreluarii propunerilor, in maximum 15 zile de la data-limita stabilita pentru primirea lor.

**20**. - Toate propunerile obtinute si nevoile identificate in urma procesului de informare si consultare vor fi examinate si sintetizate si vor fi prezentate ca anexa la documentatia necesara atribuirii serviciilor de elaborare a PUG.

**21.** - (1) Elementele de tema incluse in documentatia necesara atribuirii serviciilor de elaborare sau revizuire a PUG privind obiectivele principale, aspectele si prevederile principale ce urmeaza a fi abordate, precum si procedurile specifice de informare si consultare a publicului pe parcursul elaborarii sau revizuirii PUG se redacteaza de catre structura de specialitate a administratiei locale beneficiara a PUG, cu sprijinul unui grup cu rol consultativ format din reprezentanti ai compartimentului de specialitate, comisiei tehnice de urbanism, autoritatii competente cu protectia mediului, comisiei de urbanism din cadrul consiliului local si ai altor institutii/organisme interesate de la nivel central, judetean sau local, precum si de catre persoana responsabila cu informarea si consultarea publicului, astfel incat sa se asigure identificarea prealabila a nevoilor la care PUG trebuie sa raspunda.

(2) Documentatia necesara atribuirii serviciilor de elaborare sau revizuire a PUG include in mod clar obligatiile ce deriva din derularea activitatilor de informare si consultare a publicului.

**2. Implicarea publicului in etapa de documentare si elaborare a studiilor de fundamentare**

**22. -** (1) In etapa elaborarii studiilor de fundamentare a propunerilor, cerintele si optiunile publicului legate de dezvoltarea urbana durabila sunt obtinute de elaboratorul documentatiei de urbanism prin metode de cercetare sociologica relevante pentru obiectivele propuse.

(2) Cercetarea sociologica se efectueaza de catre persoane specializate in pregatirea, derularea si analizarea rezultatelor metodelor corespunzatoare, atestate conform legii in privinta elaborarii documentatiilor de urbanism si amenajare a teritoriului.

**3. Implicarea publicului in etapa elaborarii propunerilor**

**23.** - (1) Pe parcursul elaborarii propunerilor este recomandata consultarea publicului sau a anumitor factori interesati, precum organizatii ale societatii civile, asociatii profesionale, asociatii ale sectorului de afaceri, reprezentanti ai cetatenilor, asupra evolutiei propunerilor preliminare, a alternativelor si optiunii preferate, astfel incat sa fie preintampinate eventuale dezacorduri sau contestari.

(2) In vederea reducerii birocratizarii si a costurilor se recomanda ca aceasta consultare sa fie organizata in mod unitar cu evaluarea de mediu, prin colaborarea cu autoritatile responsabile din domeniul mediului.

**24.** - Informarea si consultarea publicului asupra propunerilor de PUG se fac astfel:

a) autoritatile administratiei publice locale initiatoare ale planului informeaza publicul prin urmatoarele activitati simultan:

1. publica cel putin pe propria pagina de internet anuntul cu privire la posibilitatea, modul si perioada, locul si orarul in care se pot consulta documentele complete ale propunerilor si transmit observatii la sediul autoritatii competente pentru aprobarea finala a PUG in termen de maximum 45 de zile calendaristice de la data ultimului anunt, precum si obiectivele, data, locul de desfasurare, ora de incepere si durata estimata a dezbaterii publice care are loc la minimum 20 de zile de la data ultimului anunt;

2. afiseaza anuntul de mai sus si propunerile insotite de explicatii succinte, scrise si desenate, intr-un limbaj nontehnic, pe o perioada de cel putin 30 de zile, la sediul propriu si in alte locuri special amenajate;

3. trimit in scris catre factorii interesati identificati anuntul publicat, cu cel putin 15 zile inainte de data dezbaterii publice;

b) autoritatile administratiei publice locale consulta publicul asupra propunerilor prin cel putin urmatoarele activitati:

1. pun la dispozitia publicului, pentru consultare, prima versiune a propunerilor pe durata a cel putin 45 de zile;

2. expun materialele grafice cu explicatii formulate intr-un limbaj nontehnic, pe durata a cel putin 45 de zile, intr-un spatiu special amenajat si cu posibilitatea colectarii in scris a observatiilor cetatenilor;

3. pregatesc, organizeaza si conduc o dezbatere publica cu privire la propuneri;

c) autoritatile administratiei publice locale informeaza publicul cu privire la rezultatele consultarii, cel putin prin publicarea pe propria pagina de internet a observatiilor si sugestiilor publicului asupra propunerilor preliminare si a raspunsului la acestea, in termen de maximum 15 zile de la data dezbaterii publice;

d) consultarea publicului pe propunerile de plan se face inainte de transmiterea documentatiei pe circuitul legal de avizare.

**25.** - Pentru propunerile ce aduc modificari importante unor parti mari din localitate sau care afecteaza un numar mare de persoane, administratia publica locala poate sa:

a) informeze publicul prin expozitii in cartiere, emisiuni radio sau TV, brosuri, anunturi in scoli etc.;

b) consulte publicul asupra propunerilor prin: dezbateri publice pe anumite subiecte critice, dezbateri sau intruniri in anumite zone, interviuri de grup, grupuri consultative structurate pe domenii sau pe anumite categorii de public etc.;

c) organizeze ateliere de lucru, audieri publice, intalniri itinerante etc., pentru identificarea propunerilor alternative si ideilor initiate de public prin interactiune cu echipele de lucru, punerea in comun a cunostintelor si competentelor sau identificarea interese mutuale etc.

**26.** - (1) In vederea introducerii in circuitul legal de avizare a PUG si RLU, autoritatile administratiei publice locale asigura realizarea raportului consultarii populatiei.

(2) Raportul consultarii insotit de punctul de vedere al structurii de specialitate din cadrul autoritatii publice locale se prezinta consiliului local spre insusire sau respingere. In vederea fundamentarii tehnice a deciziei, autoritatile administratiei publice locale pot solicita opinia unor experti atestati sau a unor asociatii profesionale din domeniu.

**4. Implicarea publicului in etapa aprobarii PUG**

**27.** - Informarea si consultarea publicului in etapa aprobarii PUG se fac cu respectarea prevederilor punctului 6 din prezentul regulament.

**5. Implicarea publicului in monitorizarea implementarii PUG**

**28.** - Informatiile continute in PUG si RLU aferent reprezinta informatii de interes public si vor fi puse la dispozitie automat prin publicare pe site-ul primariei si vor fi eliberate la cerere conform Legii nr. 544/2001, cu modificarile si completarile ulterioare.

**29**. - Anual, autoritatile administratiei publice vor face publice modalitatile privind aplicarea prevederilor PUG si stadiul de aplicare.

***SECTIUNEA a 3-a***

***Planul urbanistic zonal si regulamentul local aferent acestuia - PUZ***

**1. Implicarea publicului in etapa pregatitoare**

**30. -**(1) In situatia PUZ initiate de autoritatile administratiei publice, tema, obiectivele si cerintele PUZ vor fi elaborate cu sprijinul unui grup cu rol consultativ, format din reprezentanti ai compartimentului de specialitate, Comisiei tehnice de amenajare a teritoriului si urbanism, ai autoritatii competente cu protectia mediului, comisiei de urbanism din cadrul consiliului local si ai altor institutii/organisme interesate de la nivel central, judetean sau local, precum si persoana responsabila cu informarea si consultarea publicului, astfel incat sa se asigure identificarea prealabila a tuturor nevoilor la care PUZ trebuie sa raspunda.

(2) In functie de impactul estimat al PUZ, (suprafata studiata, modificari propuse, specificul investitiei ce a generat elaborarea documentatiei) pentru argumentarea unor obiective ale planului sau pentru identificarea si evaluarea unor posibile opinii si interese divergente, in vederea determinarii oportunitatii planului in interes public, administratia publica initiatoare poate aduce la cunostinta publicului intentia de elaborare a PUZ si obiectivele acestuia prin anunturi pe pagina proprie de internet, anunturi catre proprietarii din zona, afisari ale anuntului in zona de studiu preconizata, intalniri cu locuitorii din zona etc.

(3) Documentatia necesara atribuirii serviciilor de elaborare a PUZ trebuie sa includa si obligatiile elaboratorului ce deriva din procedurile specifice de informare si consultare a publicului.

(4) Afisarea in vederea informarii populatiei se face pe panouri conforme cu modelele prevazute in anexa care face parte integranta din prezentul Regulament Local.

**31. -** (1) In cazul in care initiatorul planului este un investitor privat, persoana fizica sau juridica, obligatiile ce deriva din procedurile specifice de informare si consultare a publicului se vor transmite initiatorului prin certificatul de urbanism si avizul prealabil de oportunitate.

(2) In functie de impactul estimat al PUZ, autoritatile administratiei publice locale responsabile cu emiterea certificatului de urbanism si a avizului de oportunitate, pentru identificarea oportunitatii planului in interes public, pot organiza dezbateri publice referitoare la intentia de elaborare.

(3) Procedurile, modalitatile si tehnicile specifice de informare si consultare a publicului se stabilesc pe baza regulamentului local referitor la implicarea publicului, adoptat si in concordanta cu cerintele ce deriva din obiectivele principale propuse, complexitatea si impactul estimat al PUZ.

**2. Implicarea publicului in etapa elaborarii propunerilor**

**32.** - Pe parcursul elaborarii propunerilor este recomandata consultarea publicului asupra evolutiei acestora, astfel incat sa fie argumentate beneficiile aduse in interes public si sa fie preintampinate eventuale dezacorduri sau contestari.

**33.** - Informarea si consultarea publicului cu privire la propunerile de PUZ se fac inainte de transmiterea documentatiei pe circuitul tehnic de avizare, astfel:

a) autoritatile administratiei publice locale informeaza publicul prin cel putin urmatoarele activitati:

1. publica pe propria pagina de internet anuntul cu privire la posibilitatea, modul si perioada, locul si orarul in care se pot consulta documentele si transmit observatii la sediul autoritatii publice competente pentru aprobarea PUZ in termen de maximum 25 de zile calendaristice de la data anuntului, precum si obiectivele, data, locul de desfasurare, ora de incepere si durata estimata pentru fiecare metoda de consultare;

2. identifica si notifica proprietarii ale caror proprietati vor fi direct afectate de propunerile PUZ;

3. pune la dispozitia publicului spre consultare documentele aferente propunerilor PUZ, inclusiv materiale explicative scrise si desenate, intr-un limbaj nontehnic, precum si documentele ce au stat la baza primei variante a propunerilor, dupa caz: certificatul de urbanism, avizul prealabil de oportunitate;

4. afiseaza anuntul la sediul propriu si in alte locuri special amenajate, pe panouri rezistente la intemperii, cu caracteristici stabilite prin procedurile specifice amplasate in cel putin 3 locuri vizibile pe teritoriul zonei studiate;

5. investitorul privat initiator al PUZ afiseaza anuntul pe panouri rezistente la intemperii, cu caracteristici stabilite prin procedurile specifice, in loc vizibil la parcela care a generat intentia elaborarii PUZ;

b) autoritatile administratiei publice responsabile cu aprobarea planului au urmatoarele obligatii:

1. informeaza publicul cu privire la rezultatele informarii si consultarii, cel putin prin publicarea pe propria pagina de internet si la sediul propriu a observatiilor si sugestiilor publicului si a raspunsului la acestea, in termen de 15 zile de la incheierea perioadei de consultare a publicului;

2. informeaza in scris proprietarii ale caror imobile sunt direct afectate de propunerile PUZ si care au trimis opinii, cu privire la observatiile primite si raspunsul argumentat la acestea.

**34.** - In functie de complexitatea sau impactul estimat al propunerilor PUZ, autoritatile administratiei publice responsabile cu aprobarea acestuia:

a) informeaza publicul prin expozitii in zona, emisiuni TV, brosuri, anunturi in scoli etc.;

b) consulta publicul prin: dezbateri publice, interviuri de grup, grupuri consultative pe domenii sau pe anumite categorii de public etc.;

c) organizeaza ateliere de lucru, audieri publice, intalniri etc., pentru identificarea si punerea in comun a cunostintelor si competentelor sau identificarea intereselor mutuale etc.

**35.** - In vederea aprobarii PUZ in scopul fundamentarii deciziei consiliului local al comunei Sâniob, structura de specialitate asigura elaborarea raportului consultarii publicului referitor la opiniile colectate, raspunsurile date si argumentarea lor. In vederea fundamentarii tehnice a deciziei, autoritatile administratiei publice locale pot solicita opinia unor experti atestati sau a unor asociatii profesionale din domeniu.

**3. Implicarea publicului in etapa aprobarii PUZ**

**36.** - Informarea si consultarea publicului in etapa aprobarii PUZ se face cu respectarea prevederilor punctului 6 din prezentul regulament.

**4. Implicarea publicului in monitorizarea implementarii PUZ**

**37.** - Plansa de reglementari urbanistice si regulamentul local reprezinta informatii de interes public si vor fi furnizate si puse la dispozitie in urma solicitarilor, conform Legii nr. 544/2001 privind liberul acces la informatiile de interes public, cu modificarile si completarile ulterioare.

***SECTIUNEA a 4-a***

***Planul urbanistic de detaliu PUD***

**1. Implicarea publicului in etapa pregatitoare**

**38.** - In situatia solicitarii elaborarii unui PUD, autoritatile administratiei publice locale informeaza si consulta populatia in conformitate cu regulamentul local aprobat prevazut de prezenta metodologie, cel putin prin urmatoarele modalitati:

a) se notifica proprietarii parcelelor vecine pe toate laturile celei care a generat PUD privind intentia si propunerile documentatiei de urbanism, cu acordarea unui termen de primire a observatiilor sau propunerilor de minimum 15 zile;

b) in situatia in care initiatorul PUD este o persoana fizica sau juridica interesata, in termen de 5 zile de la primirea tuturor observatiilor, autoritatile administratiei publice locale competente cu aprobarea planului notifica initiatorul PUD cu privire la eventualele obiectii primite si solicita modificarea propunerilor sau raspunsul motivat de refuz al acestora, cu acordarea unui termen de transmitere a raspunsului in termen de maximum 10 zile;

c) in termen de 10 zile de la raspunsul argumentat al initiatorului PUD, autoritatile administratiei publice locale informeaza in scris proprietarii care au trimis opinii cu privire la observatiile primite si raspunsul la acestea.

**2. Implicarea publicului in etapa aprobarii PUD**

**39.** - In vederea aprobarii PUD, autoritatile administratiei publice responsabile cu aprobarea planului asigura introducerea in documentatia supusa aprobarii consiliului local a raportului informarii si consultarii publicului, insotit de punctul de vedere al structurii de specialitate.

**3. Implicarea publicului in monitorizarea implementarii PUD**

**40.** - Informatiile cuprinse in PUD reprezinta informatii de interes public si vor fi furnizate si puse la dispozitie in urma solicitarilor, conform Legii nr. 544/2001, cu modificarile si completarile ulterioare.

**Presedinte de sedinta** Contrasemneaza

 *ZATYKO STEFAN-ADALBERT* **SECRETAR**

*MELA MARIA-ELENA*

ANEXĂ la metodologie

**MODELE**

**de panouri pentru anunţurile afişate pe teritoriul zonei tratate de planuri de urbanism**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|   . . . . . . . . . .  **(denumirea administraţiei publice locale)**   **Data anunţului:. . . . . . . . . . (ziua/luna/anul)** **INTENŢIE DE ELABORAREPLAN URBANISTIC . . . . . . . . . (general, zonal, de detaliu)**   **Argumentare:. . . . . . . . . . . . . . . . . . . .**  **Iniţiator:. . . . . . . . . .**         **(numele şi prenumele/denumirea)**  |

|  |
| --- |
| **REPREZENTARE**   **VIZUALĂ SUGESTIVĂ (SCHEMATICĂ)**    **A INTENŢIEI** |

 |
| **PUBLICUL ESTE INVITAT SĂ TRANSMITĂ OBSERVAŢII ŞI PROPUNERIprivind intenţia de elaborare a planului urbanistic. . . . . . . . . . (general, zonal, de detaliu)în perioada. . . . . . . . . . - . . . . . . . . . .**                 **(ziua/luna/anul) (ziua/luna/anul)**

|  |  |
| --- | --- |
|   **Persoana responsabilă cu informarea şi consultarea publicului: . . . . . . . . . .** |   |
| **(numele şi prenumele, funcţia)**  |   |
| **adresa. . . . . . . . . . , telefon. . . . . . . . . . , e - mail. . . . . . . . . .** |   |

  **Observaţiile sunt necesare în vederea. . . . . . . . . .**         **(de exemplu: stabilirii cerinţelor de elaborare/eliberării avizului de oportunitate)**  **Răspunsul la observaţiile transmise va fi. . . . . . . . . .**         **(modul în care va fi pus la dispoziţia publicului, data şi perioada)**  **Etapele preconizate pentru consultarea publicului până la aprobarea planului:** • . . . . . . . . . .• . . . . . . . . . .• . . . . . . . . . .  **(metoda/scopul/perioada)**  |

 |

1. [Model](http://lnforms.lexnavigator.net/2011/ianuarie/2011-01-mof-47-2701-1-1-model_panou.rtf) panou 1
    • Datele de mai sus vor fi înscrise obligatoriu într-un panou de minimum 60 x 90 cm, confecţionat din material rezistente la intemperii şi afişat la loc vizibil pe toată perioada.
    • Literele vor fi tipărite având o înălţime de cel puţin 5 cm, respectiv 7 cm pentru "Intenţie. . .", "Publicul este. . ."

B. [Model](http://lnforms.lexnavigator.net/2011/ianuarie/2011-01-mof-47-2701-1-2-model_panou.rtf) panou 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| . . . . . . . . . .  **(denumirea administraţiei publice locale)**   **Data anunţului:. . . . . . . . . . (ziua/luna/anul)****CONSULTARE ASUPRA PROPUNERILOR PRELIMINARE****PLAN URBANISTIC. . . . . . . . . .**                  **(general, zonal, de detaliu)**  **Iniţiator:. . . . . . . . . .**         **(numele şi prenumele/denumirea)**  **Elaborator:. . . . . . . . . .**                     **(denumirea)** |

|  |
| --- |
| **REPREZENTARE**        **VIZUALĂ SUGESTIVĂ (SCHEMATICĂ)**    **A PROPUNERILOR** |

 |
| **PUBLICUL ESTE INVITAT SĂ TRANSMITĂ OBSERVAŢII asupra documentelor expuse/disponibile la sediul. . . . . . . . . . (denumirea, adresa, camera/sala)în perioada. . . . . . . . . . - . . . . . . . . . . între orele:. . . . . . . . . .(ziua/luna/anul) (ziua/luna/anul)**  **PUBLICUL ESTE INVITAT SĂ PARTICIPE LA** • . . . . . . . . . .• . . . . . . . . . .• . . . . . . . . . .**(metoda/scopul/data, ora/locul, durata)**   **Răspunsul la observaţiile transmise va fi. . . . . . . . . .**                   **(modul în care va fi pus la dispoziţia publicului, data şi perioada)**

|  |  |
| --- | --- |
|   **Persoana responsabilă cu informarea şi consultarea publicului: . . . . . . . . . .** |   |
| **(numele şi prenumele, funcţia)**  |   |
| **adresa. . . . . . . . . . , telefon. . . . . . . . . . ,** **e - mail. . . . . . . . . .** |   |

 |

 |

    • Datele de mai sus vor fi înscrise obligatoriu într-un panou de minimum 60 x 90 cm, confecţionat din materiale rezistente la intemperii şi afişat la loc vizibil pe toată perioada.
    • Literele vor fi tipărite având o înălţime de cel puţin 5 cm, respectiv 7 cm pentru "Consultare asupra. . . . . . . . . . ".